

**РЕПУБЛИКА СРБИЈА**

**ОСНОВНО ЈАВНО ТУЖИЛАШТВО У БЕЧЕЈУ**

**Посл. бр: A 28/21**

**Датум: 17.01.2022. године**

Б е ч е ј

На основу чл. 39. и 40. Закона о слободном приступу информацијама од јавног значаја (Сл. гласник Р Србије број 120/04, 54/07, 104/09 и 36/10), Упутства за израду и објављивање информатора о раду државног органа („Сл.гласник Р Србије“ број 68/10), Основни јавни тужилац у Бечеју, Тамара Симин, дана 17.01.2022. године, доноси:

**ИНФОРМАТОР**

**О РАДУ ОСНОВНОГ ЈАВНОГ ТУЖИЛАШТВА**

**У БЕЧЕЈУ**

**САДРЖАЈ**

**1**. Основни подаци о Основном јавном тужилаштву у Бечеју..................................**2**

**2.** Основни подаци о информатору..............................................................................**2**

**3.** Организациона структура.....................................................................................**2-4**

**4.** Опис функције основног јавног тужиоца............................................................**4-5**

**5.** Опис правила у вези са јавношћу рада................................................................**5-7**

**6.** Опис надлежности, овлашћења и обавеза и опис поступања у оквиру истих**7-8**

**7.** Навођење прописа.................................................................................................**8-9**

**8.** Услуге које ОЈТ пружа заинтересованим лицима.................................................**9**

**9.** Поступак ради пружања услуга...............................................................................**9**

**10.** Преглед података о пруженим услугама..........................................................**9-10**

**11.** Подаци о приходима и расходима.................................................................**10-11**

**12.** Подаци о јавним набавкама............................................................................**11-12**

**13.** Подаци о државној помоћи..................................................................................**12**

**14.** Подаци о исплаћеним платама, зарадама и другим примањима......................**12**

**15.** Подаци о средствима рада...............................................................................**12-13**

**16.** Чување носача информација................................................................................**13**

**17.** Врсте информација у поседу................................................................................**13**

**18.** Врсте информација којима орган омогућава приступ.......................................**13**

**19.** Списак најчешће тражених информација од јавног значаја.............................**14**

**20.** Информације о подношењу захтева-приступ информацијама....................**14-18**

**1. ОСНОВНИ ПОДАЦИ О ОСНОВНОМ ЈАВНОМ ТУЖИЛАШТВУ У БЕЧЕЈУ**

***Адреса седишта***  ***контакт телефони***:

Ул. Главна бр. 6 021/6919-242

21220 Бечеј факс: 021/6919-242

матични број: **08945560**

шифра делатности: **8423**

ПИБ: **108348054**

**2. ОСНОВНИ ПОДАЦИ О ИНФОРМАТОРУ**

- Израђен је према Упуству за израду и објављивање Информатора о раду државног органа, објављеног у „Сл. гласнику РС” посл. бр. 68/10 од 21.9.2010. године, који је ступио на снагу дана 29.9.2010. године.

- За тачност и потпуност података у информатору, правилну израду и објављивање информатора и његово редовно ажурирање, одговоран је Основни јавни тужилац Тамара Симин - старешина органа.

- Увид у Информатор се може извршити у писарници Основног јавног тужилаштва у Бечеју, где се може и прибавити штампана копија Информатора.

**3. ОРГАНИЗАЦИОНА СТРУКТУРА**

Основно јавно тужилаштво у Бечеју је у 2021-ој години по систематизацији имало четири носиоца јавнотужилачке функције (једног Основног јавног тужиоца и 3 заменика јавног тужиоца). У 2021-ој години јавно-тужилачку функцију су обављали Основни јавни тужилац, као и заменици јавног тужиоца Ђорђе Јовичић и Јелена Видојевић. Такође у тужилаштву су предвиђена по систематизацији радна места за 7 запослених, наиме у претходном периоду било је систематизовано 6 радних места за 6 запослених, а актом о проширењу систематиције додато је ново радно место записничара за 1 извршиоца, а извршена је подела у следеће организационе јединице:

-кривично одељење,

-писарница,

-рачуноводство,

-доставна служба.

У **кривичном одељењу** обављају се послови и задаци из надлежности Тужи- лаштва у кривичним и другим предметима. У оквиру овог одељења послове обављају: Основни јавни тужилац, три заменика jaвног тужиоца, тужилачки помоћник (1) и администаративно-технички секретар (1).

У **писарници** се обављају административни послови, врши експедовање и пријем писмена, дактилографски послови, вођење уписника, као и други послови у вези са радом и потребама јавног тужилаштва, ове послове ће обављати државни службеници- уписничар и записничар (2) и намештеник- дактилограф (1).

У **рачуноводству** се врше послови из области финансијско-рачуноводственог пословања, као и послови набавке, вођења и чувања финансијске документације, економата и депозита, у складу са постојећим прописима, ове послове ће обављати државни службеник (1).

У **доставној служби** се врше послови разношења поште, ове послове ће обављати намештеник (1).

По Правилнику о унутрашњој систематизацији радних места у Основном јавном тужилаштву у Бечеју, предвиђена су горе наведена радна места, која сва радна места су попуњена.

Однос надређености у Oсновном јавног тужилаштву је следећи:

тужилац

заменици

стручни сарадник

остали државни службеници и намештеници

Радом Основног јавног тужилаштва у Бечеју руководи Основни јавни тужилац, Тамара Симин која је и носилац управе у јавном тужилаштву, одговорна је за правилан и благовремен рад у јавном тужилаштву.

Заменик јавног тужиоца обавља самосталне послове, који су му поверени од стране јавног тужиоца и послове који су му додељени распоредом, а све на основу Закона о јавном тужилаштву и других прописа. Заменици јавног тужиоца у Основном јавном тужилаштву у Бечеју су Ђорђе Јовичић и Јелена Видојевић, и са њима се може остварити контакт на телефонски број, који су већ дати у основним подацима овог Тужилаштва.

Заменици поступају у КТ, КТИ, КТР, КТН, КТНИ, КТПО, као и другим предметима, те сходно томе присуствују главним претресима, воде истрагу и предузимају доказне радње, присуствују рочиштима и другим процесним обавезама и службеним радњама.

Тужилачки помоћник израђује одлуке у КТ, КТИ, КТР, КТН, КТНИ- предметима, нацрте аката и самостално или под надзором врши и друге послове предвиђене законом и прописима.

Организациона структура органа у графичком облику приказана је на следећи начин:



**4. ОПИС ФУНКЦИЈЕ ОСНОВНОГ ЈАВНОГ ТУЖИОЦА**

Основни јавни тужилац руководи јавним тужилаштвом, вршећи послове и овлашћења у вези са организацијом рада, материјалним, финансијским, административним и другим пословима, којима се обезбеђује правилан, тачан, благовремен и законит рад јавног тужилаштва.

Стара се о одржавању самосталности и угледа јавног тужилаштва, употреби обележја Јавног тужилаштва.

Врши уређење и организацију рада јавног тужилаштва, стара се о уједначеном и благовременом поступању по предметима и захтевима грађана и др.

Има обавезу праћења и проучавања јавнотужилачке и судске праксе.

Поступа по притужбама и представкама грађана на рад заменика јавних тужилаца и особља у јавном тужилаштву.

Основни јавни тужиоца врши лично или преко заменика, кога одреди обавештавање јавности на начин предвиђен Законом и Правилником о управи у јавном тужилаштву, стара се о законитом односу према другим државаним органима, грађанима и јавности, као и заштити података.

Основни јавни тужилац поступа пред судом и другим државним органима и предузима радње на које је законом овлашћен, код гоњења за кривична дела и прекршаје, поступа у парничним, управним, извршним, ванпарничним и другим поступцима, вршећи при томе радње на које посебним законима овлашћен, у границама своје стварне и месне надлежности, у оквиру надлежности органа пред којима поступа.

Упознаје са првостепеним и другостепеним пресудама надлежних судова, тако што по извршеном увиду одлучује о даљем раду по њима, врши контролу рада КТ, КТР, КТН, и других предмета, присуствује увиђајима, саслушањима у полицији, а обавља и друге послове према указаној потреби.

Јавни тужилац саставља распоред дежурстава тужиоца и заменика јавног тужиоца, као и радника Основног јавног тужилаштва сходно подручју и надлежности јавног тужилаштва или то поверава заменику Основног јавног тужиоца. У приправности је непрекидно током целог месеца ради консултација са заменицима јавног тужиоца, органима МУП-а РС , као и другим субјектима који учествују у кривичном поступку.

Обавештава Више јавно тужилаштво у Зрењанину и Апелационо јавно тужилаштво у Новом Саду о свим значајнијим предметима и догађајима везаним за рад Основног јавног тужилаштва, о предузетим мерама саставља извештаје, а за Више јавно тужилаштво у Зрењанину, Апелационо јавно тужилаштво у Новом Саду, надлежна Министарства и друге државне органе по потреби сачињава анализе о појединим појавама и проблемима.

Саставља план коришћења годишњих одмора уз доношење појединачних решења за коришћење годишњих одмора, води рачуна о кадровској и финансијкој попуњености и доноси решење о платама запослених, прати радну дисциплину, ажурност, стручност и успешност у извршавању послова и радних задатака.

Основног јавног тужиоца, у његовом одсуству или спречености да руководи Основним јавним тужилаштвом у Бечеју, замењује заменик јавног тужиоца кога он одреди.

**5. ОПИС ПРАВИЛА У ВЕЗИ СА ЈАВНОШЋУ РАДА**

Основно јавно тужилаштво у Бечеју поступа по Законику о кривичном поступку, Закону о јавном тужилаштву, као и другим законима, а у циљу остваривања своје надлежности и Правилнику о управи у јавним тужилаштвима.

Подаци за Основно јавно тужилаштво у Бечеју:

- ПИБ: 108348054,

- матични број: 08945560

- радно време 07,30-15,30 часова,

-адреса: Ул. Главна бр. 6, 21220 Бечеј

-телефон: 021/6919-242, 021/6911-750,

-лице за поступање по захтевима за приступ инфорамцијама од јавног значаја je Основни јавни тужилац Тамара Симин или заменик јавног тужиоца, а лице за контакт са новинарима и медијима је Основни јавни тужилац Тамара Симин

- заинтересовани подносе писмени захтев за добијање података,

- запослени у писарници по природи свог посла долазе у контакт са грађанима,

- Основно јавно тужилаштво има седиште на наведеној адреси и нема подручне јединице, просторије ОЈТ налазе се у згради Основног суда у Бечеју, на приземљу и на првом спрату. Просторије писарнице су доступне грађанима, а пријем грађана у Основном јавном тужилаштву у Бечеју врши се сваког радног дана у периоду од 12,00-14,00 часова. Пријем грађана врши дежурни Основни јавни тужилац или заменик јавног тужиоца,

- у ОЈТ не постоји могућност присуства грађана седницама (састанцима, колегијумима) нити непосредног увида у рад ОЈТ-а,

- за посебна снимања унутрашњости зграде потребно је одобрење старешине надлежног државног органа.

**ИНФОРМАЦИЈЕ О ПРЕДМЕТИМА**

Информације у вези са предметима који се налазе у раду у Основном јавном тужилаштву у Бечеју, странке, њихови пуномоћници и друга овлашћена лица могу добити у тужилачкој писарници сваког радног дана у току радног времена суда (од 07,30 до 15,30 часова). Према одредбама Правилника, писарница даје обавештења о стању предмета на основу података из уписника и списа која садрже само нужне податке о стадијуму поступка у коме се предмет налази и друга слична обавештења. Обавештења се дају усмено и у писаној форми, а кратка и хитна обавештења могу се дати и телефоном, ако је то по природи ствари могуће. У тужилачкој писарници могу се добити следеће информације:

1. о броју предмета (у року од три дана од достављања иницијалног акта од стране подносиоца захтева);

2. о личном имену тужиоца коме је предмет додељен у рад (у року од три дана од достављања иницијалног акта од стране подносиоца захтева);

3. о кретању предмета.

Странке могу да прегледају, фотокопирају и преписују списе код којих је поступак у току, у свако време. О захтеву за прегледање, фотокопирање и преписивање списа одлучује се у складу са законом, а обавештење о месту и времену прегледања списа доставиће се односно саопштити странци на погодан начин, најкасније у року од 24 сата од пријема захтева. Странке могу да прегледају и преписују списе у тужилачкој писарници под надзором овлашћених лица у писарници. Осталим лицима која имају оправдан интерес да прегледају, фотокопирају и преписују поједини спис, дозвола се даје у складу са законом. По правноснажном окончању поступка дозволу за прегледање списа даје основни јавни тужилац. Ако се захтев за прегледање, фотокопирање и преписивање списа односи на информацију од јавног значаја, о захтеву одлучује тужилац у року од 15 дана од дана пријема захтева у складу са посебним законом. Није прописан посебан образац у вези горе наведених захтева.

Приликом подношења захтева за прегледање, фотокопирање и преписивање списа, странке су дужне да се легитимишу, а пуномоћник да приложи уредно пуномоћје. Кад је кривични поступак у току, разматрање и преписивање списа дозвољава носилац јавнотужилачке функције који је задужен предметом, а кад је поступак завршен, разматрање и преписивање списа дозвољава основни јавни тужилац или лице које он одреди. За преписивање тужилачких аката плаћа се 20,00 динара по страници текста изворника у складу са тарифним бројем 33. Закона о судским таксама. Захтеви за разматрање и преписивање списа подносе у писарници или на сам записник о саслушању.

**САОПШТЕЊА ЗА ЈАВНОСТ**

Информисање јавности о раду Основног јавног тужилаштва у Бечеју остварује се између осталог и путем издавања саопштења за јавност, организовањем конферен- ција за новинаре, као и путем наступа Основног јавног тужиоца у Бечеју.

**ПРИСТУП ОСОБАМА СА ИНВАЛИДИТЕТОМ ПРОСТОРИЈАМА ОСНОВНОГ ЈАВНОГ ТУЖИЛАШТВА У БЕЧЕЈУ**

Основно јавно тужилаштво у Бечеју је смештено у улици Главна број 6, у Бечеју и у приземљу се налази судница за саслушање лица која се отежано крећу, а на улазу су и правосудни стражари, који ће пружити сву потребну помоћ приликом уласка у суд. Просторије Основног јавног тужилаштва у Бечеју се налазе у згради Основног суда у Бечеју, тако да правосудни стражари тога суда пружају сву потребну помоћ особама са инвалидитетом.

**ПОЛОЖАЈ ОСОБА СА ИНВАЛИДИТЕТОМ У ПОСТУПЦИМА ПРЕД ОСНОВНИМ ЈАВНИМ ТУЖИЛАШТВОМ У БЕЧЕЈУ**

У кривичном поступку тужилаштво и суд одлучују на основу утврђених чињеница на одржаном усменом јавном рочишту или претресу.

**6. ОПИС НАДЛЕЖНОСТИ, ОВЛАШЋЕЊА И ОБАВЕЗА И ПОСТУПАЊА У ОКВИРУ ИСТИХ**

Према Закону о седиштима и подручјима судова и јавних тужилаштва (Сл. Гласник РС бр. 101/13), Основно јавно тужилаштво у Бечеју поступа пред Основним судом у Бечеју, а чија надлежност се простире на територији Општина Бечеј и Нови Бечеј.

Седиште Основног јавног тужилаштва је у Бечеју.

Правила поступка које Основно јавно тужилаштво у Бечеју у свом раду примењује, регулисана су Закоником о кривичном поступку.

**Надлежност Основног јавног тужилаштва у Бечеју**

Надлежност Основног јавног тужилаштва у Бечеју, регулисана је одредбом чл. 22. Закона о уређењу судова ("Сл. гласник РС" број 116/08 са важећим изменама и допунама), обзиром да Основно јавно тужилаштво у Бечеју, поступа пред Основним судом у Бечеју, а који је надлежан да у првом степену суди за кривична дела за која је као главна казна предвиђена новчана казна или казна затвора до десет година и десет година ако за поједина од њих није надлежан други суд и одлучује о молби за престанак мере безбедности или правне последице осуде за кривична дела из своје надлежности и др.

**Председник Основног суда у Бечеју прописује кућни ред.**

Кућним редом прописује се начин коришћења радних и других просторија, време задржавања у згради, мере потребе за безбедност просторија и остале мере потребне за чување средстава за рад у згради. Кућним редом утврђују се обавезе запослених у јавном тужилаштву и других лица, која користе просторије тужилаштва или се у њима привремено задржавају.

Просторије Основног јавног тужилаштва у Бечеју се налазе у згради Основног суда у Бечеју, те самим тим, сви запослени у јавном тужилаштву су дужни да поштују кућни ред који је прописан од стране Председника Основног суда у Бечеју.

У случају кршења кућног реда од стране странака или других лица у судској згради, правосудна стража може применити само оне мере које су одређене Законом и актом о правосудној стражи.

Странке и лица које бораве у судској згради дужна су да се придржавају кућног реда и да не ремете рад суда.

Сви запослени у јавном тужилаштву, тужилац, заменик, као и особље, су дужни да се према странкама и лицима која се налазе у судској згради и у просторијама Основног јавног тужилаштва у Бечеју или присуствују извођењу појединих радњи у току судског поступка, односе са поштовањем, поштујући достојанство њихове личности.

**7. НАВОЂЕЊЕ ПРОПИСА**

У свом раду Основно јавно тужилаштво у Бечеју примењује:

1. **Устав Републике Србије**

**2. Законе:** Закон о јавном тужилаштву, Закон о седиштима и подручјима судова и јавних тужилаштвава, Законик о кривичном поступку, Кривични законик, Закон о малолетним учиниоцима кривичних дела и кривичноправној заштити малолетних лица, Закон о одузимању имовине проистекле из кривичног дела, Закон о одговорности правних лица за кривична дела, Закон о раду, Закон о државним службеницима, Закон о о платама државних службеника и намештеника, Закон о буџету, Закон о слободном приступу информацијама од јавног значаја, Закон о заштити података о личности, Закон о рехабилитацији, Закон о заштити становништва од изложености дуванском диму, Закон о спречавању злостављања на раду, Закон о тајности података, Закон о јавним набавкама, Закон о рачуноводству и ревизији, Закон о пензијском и инвалидском осигурању, Закон о јавној својини и др.

**3. Уредбе:** Уредба о разврставању радних места и мерилима за опис радних места државних службеника, Уредба о разврставању радних места намештеника, Уредба о накнади и другим примањима изабраних и постављених лица у државним органима, Уредба о накнади трошкова и отпремнини државних службеника и намештеника, Уредба о припреми интерног и јавног конкурса за попуњавање радних места у државним органима, Уредба о висини накнаде нужних трошкова за издавање копије докумената на којима се налазе информације од јавног значаја, Уредба о канцеларијском пословању органа државне управе и др.

**4. Правилнике:** Правилник о управи у јавним тужилаштвима, Правилник о унутрашњем уређењу и систематизацији радних места у Основном јавном тужилаштву у Бечеју и др.

**5. Уговоре:** Посебан колективни уговор за државне органе.

**6. Обавезна упутства Републичког јавног тужилаштва.**

**8. УСЛУГЕ КОЈЕ ОЈТ ПРУЖА ЗАИНТЕРЕСОВАНИМ ЛИЦИМА**

Основно јавно тужилаштво у Бечеју од грађана прима поднеске и на записник узима кривичне пријаве, предлоге и друге изјаве ради предузимања радњи из своје надлежности.

Такође тужилаштво прима молбе притужбе, предлоге и друге поднеске којима се подносиоци обраћају ради заштите и ефикасног остваривања права, правних интереса и обавеза.

Јавно тужилаштво као и сваки други орган јавне власти омогућава подносиоцима захтева притуп информацијама које се налазе у поседу овог органа и које су настале приликом рада и у вези са радом истог.

Право на приступ информацијама припада свакоме а његово остваривање је условљено подношењем уредног захтева.

За остваривање овог права не плаћају се таксе и није прописан образац који би се морао користити. Тужилаштво по захтевима поступа у веома кратким роковима, а најкасније у року од 15 дана.

**9. ПОСТУПАК РАДИ ПРУЖАЊА УСЛУГА**

Грађанима који се интересују о поступку и одлукама по предметима датим у рад заменицима јавног тужиоца могу примати и дати потребна обавештења заменици који поступају у тим предметима. Радници писарнице на основу података из уписника могу давати само она обавештења на која их овласти јавни тужилац или заменик јавног тужиоца кога он одреди.

Поступање по захтеву за приступ информацијама од јавног значаја врши се и електронским путем, како у погледу пријема захтева за приступ информацијама електронском поштом, тако и у погледу достављања копија докумената који се траже захтевом електронским путем, кад год је то тражено и могуће.

**10. ПРЕГЛЕД ПОДАТАКА О ПРУЖЕНИМ УСЛУГАМА**

Основно јавно тужилаштво у Бечеју је државни орган који се бави гоњењем учинилаца кривичних дела у име државе и народа, прима кривичне пријаве на записник у просторијама тужилаштва, писмене пријаве и слично у просторији писарнице, поступа по поднетим пријавама овлашћених подносиоца пријава. Сваки грађанин може поднети кривичну пријаву тужилаштву: писменим путем или усмено директно на записник у просторијама тужилаштва или на други начин. Тужилаштво је дужно да у најкраћем разумном року поступа по поднетим пријавама и представкама.

Подаци о лицима према којима се води крив. поступак (предистражни или кривични), могу дати само другом државном органу, ако је на то овлашћен, а могу се обавестити и медији у складу са правилима кривичног поступка и Закона о слободном приступу информацијама од јавног значаја. Молба за добијање података се подноси писменим путем.

**11. ПОДАЦИ О ПРИХОДИМА И РАСХОДИМА**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| извор  финансирања | програм | пројекат | екон-  класификација | опис конта | планирано у 2021. год. | одобрено | извршено | план за 2022. год. |
| 01 | 1604 | 0013 | 411 | плате и додаци запослених- изабраних лица | 8.663.000,00 | 8.663.000,00 | 8.663.000,00 | 6.810.000,00 |
| 01 | 1604 | 0014 | 411 | плате и додаци запослених- држ. служб. и намештеници | 7.444.000,00 | 7.444.000,00 | 7.444.000,00 | 10.000.000,00 |
| 01 | 1604 | 0013 | 412 | соц. доп. – на терет запослених-изабрана лица | 1.443.000,00 | 1.443.000,00 | 1.443.000,00 | 1.100.000,00 |
| 01 | 1604 | 0014 | 412 | соц. доп. – држ. служб. и намештеници | 1.239.000,00 | 1.239.000,00 | 1.239.000,00 | 1.700.000,00 |
| 01 | 1604 | 0013 | 413 | накнаде у натури | 1.000,00 | 1.000,00 | 1.000,00 | 4.000,00 |
| 04 | 1604 | 0014 | 413 | накнаде у натури | 15.000,00 | 15.000,00 | 15.000,00 | 0,00 |
| 01 | 1604 | 0013 | 414 | социјална давања запосленима | 352.000,00 | 352.000,00 | 352.000,00 | 0,00 |
| 04/13 | 1604 | 0014 | 414 | социјална давања запосленима | 623.000,00 | 623.000,00 | 623.000,00 | 734.000,00 |
| 01 | 1604 | 0013 | 415 | накнада трошкова за запослене | 234.000,00 | 234.000,00 | 234.000,00 | 360.000,00 |
| 04/13 | 1604 | 0014 | 415 | накнада трошкова за запослене | 354.000,00 | 354.000,00 | 354.000,00 | 400.000,00 |
| 01 | 1604 | 0013 | 421 | стални трошкови | 1.290.000,00 | 1.290.000,00 | 1.290.000,00 | 950.000,00 |
| 01 | 1604 | 0013 | 422 | трошкови путовања | 39.000,00 | 39.000,00 | 39.000,00 | 35.000,00 |
| 01 | 1604 | 0013 | 423 | услуге по уговору | 4.755.000,00 | 4.755.000,00 | 4.755.000,00 | 4.600.000,00 |
| 01 | 1604 | 0013 | 425 | текуће поправке и одржавања | 60.000,00 | 60.000,00 | 60.000,00 | 70.000,00 |
| 01 | 1604 | 0013 | 426 | материјал | 392.000,00 | 392.000,00 | 392.000,00 | 450.000,00 |
| 01 | 1604 | 0013 | 482 | порези, обавезне казне и таксе | 31.000,00 | 31.000,00 | 31.000,00 | 35.000,00 |
| 01 | 1604 | 0013 | 483 | новчане казне и пенали по решењу судова | 0,00 | 824.000,00 | 824.000,00 | 0,00 |
| 01 | 1604 | 0014 | 512 | машине и опрема | 84.000,00 | 84.000,00 | 84.000,00 | 100.000,00 |
| **укупно** |  |  |  |  | **27.019.000,00** | **27.843.000,00** | **27.843.000,00** | **27.348.000,00** |

**12. ПОДАЦИ О ЈАВНИМ НАБАВКАМА**

Основно јавно тужилаштво у Бечеју у току 2021. године није планирало нити спровело нити један поступак јавне набавке, већ је спроводило поступак на који се закон о јавним набавкама не примењује у смислу члана 39. став 2. Закона о јавним набавкама.

Основно јавно тужилаштво у Бечеју у току 2021. године није планирало нити спровело ниједан поступак јавне набавке, већ је спроводило поступак на који се закон о јавним набавкама не примењује у смислу члана 39. став 2. Закона о јавним набавкама.

Чланом 39. став 2. Закона о јавним набавкама предвиђено је да се на набавке чија процењена вредност није већа од 500.000,00 динара, а уколико ни укупна процењена вредност истоврсних набавки на годишњем нивоу није већа од 500.000,00 динара, наручиоци нису обавезни да примењују одредбе тога закона. Чланом 39. став 3. истог закона прописано је да када наручилац спроводи поменуте набавке, дужан је да спречи постојање сукоба интереса, да обезбеди конкуренцију и да уговорена цена не буде већа од упоредиве тржишне цене. Тужилаштво је конкуренцију обезбедило тако што је набавке спроводило сходно одредби чланба 39. став 2. и 6 . Закона о јавним набавкама, путем наруџбенице, прикупљањем најмање три понуде.

**ПОДАЦИ О ЈАВНИМ НАБАВКАМА ЗА ОСНОВНО ЈАВНО ТУЖИЛАШТВО У БЕЧЕЈУ ЗА 2021. ГОДИНУ**

**Подаци за 2021. годину**

Одобрена средства по основу јавних набавки је износила 100.000,00 динара.

Спроведене набавке мале вредности:

- 3 фотеље у износу од 41.197,00 динара

- 2 монитора у износу од 42.980,00 динара

**13. ПОДАЦИ О ДРЖАВНОЈ ПОМОЋИ**

Основно јавно тужилаштво у Бечеју не додељује другим лицима средства по неком основу који не подразумева обавезу једнаких узвратних давања државном органу односно Основном јавном тужилаштву у Бечеју.

**14. ПОДАЦИ О ИСПЛАЋЕНИМ ПЛАТАМА, ЗАРАДАМА И ДРУГИМ ПРИМАЊИМА**

У 2021. години на име зарада исплаћено је укупно 16.107.000,00 динара.

Подаци о висини зараде за месец децембар 2021. године износе:

|  |  |
| --- | --- |
| Изабрана лица | 8.663.000,00 динара |
| Државни службеници и намештеници | 7.444.000,00 динара |

Помоћ запосленима у 2021. години:

|  |  |
| --- | --- |
| Стимулација | 623.000,00 динара |

Остале накнаде изабраних лица и осталних запослених у 2021. години:

|  |  |
| --- | --- |
| Накнаде трошкова за одвојени живот | 0 |
| Накнаде трошкова за превоз на посао | 588.000,00 динара |
| Накнаде трошкова за смештај изабраних и постављених лица | 0 |
| Трошкови дневница на сл. путу | 0 |

1. **ПОДАЦИ О СРЕДСТВИМА РАДА**

Попис основних средстава Основног јавног тужилаштва у Бечеју вршен је 31.12.2021. године.

Подаци о средствима рада, инвентару и опреми садржани су у књиговодственој евиденцији тужилаштва и пописним листама.

Средства за рад Основног јавног тужилаштва у Бечеју чине:

* путничко возило марке ''Fiat Punto classic Dinamic GPL'' (година производње 1998.)
* рачунара – 14 ком.
* ласерских штампача – 6 ком.
* фотокопир апарат – 2 ком.
* мултифункионални уређаји – 2 ком.
* диктафон – 4 ком.
* телефонски апарат - 7 ком.
* службени мобилни телефон - 2 ком.

**16. ЧУВАЊЕ НОСАЧА ИНФОРМАЦИЈА**

Завршени предмети се држе у писарници (приручној архиви). Правноснажно решени предмети архивирају се и чувају на основу писмене одлуке поступајућег обрађивача предмета, који у самом предмету и на његовом омоту потписом одређује да је предмет за архивирање. У архиви се чувају уписници, именици из ранијих година, а који су потребни за текући рад. Основно јавно тужилаштво поседује податке у вези са предметима, извештајима о раду, бази судске праксе, податке о именима и примањима запослених, систематизацији радних места итд.

**Носачи информација у Основном јавном тужилаштву су:**

* писарница у којој се чувају тужилачки предмети.
* Архива у тужилаштву у којој се налазе архивирани предмети.
* Рачуноводство, где се налази евиденција о именима запослених и њиховим примањима.

**17. ВРСТЕ ИНФОРМАЦИЈА У ПОСЕДУ**

Основно јавно тужилаштво у Бечеју као самостални државни орган који гони учиниоце кривичних дела и других кажњивих дела, поседује информације које се односе на поднете кривичне пријаве, због кривичних дела из своје надлежности, као и информације које се односе на предистражни и кривични поступак пред надлежним државним органима.

**18. ВРСТЕ ИНФОРМАЦИЈА КОЈИМА ОЈТ ОМОГУЋАВА ПРИСТУП**

Основно јавно тужилаштво у Бечеју омогућава приступ свим информацијама без ограничења, а у складу са законом. У случају вођења кривичног поступка када је тужилац искључио јавност за цео претрес или један његов део и када се поступак води против малолетника приступ информацијама у вези са оваквим поступцима је ограничен.

**19. СПИСАК НАЈЧЕШЋЕ ТРАЖЕНИХ ИНФОРМАЦИЈА ОД ЈАВНОГ ЗНАЧАЈА**

У јавном тужилаштву највећи број поднетих захтева за слободан приступ информацијама од јавног значаја односи се на информације о актуелним предметима у којима тужилаштво поступа.

Такође, значајан део захтева подносе невладине организације и медији, а у вези са статистичким подацима за поједина кривична дела, као и у вези поступања тужилаштва у појединим предметима.

Захтеви се подносе путем електронске поште, редовном поштом, као и непосредном предајом.

**20. ИНФОРМАЦИЈЕ О ПОДНОШЕЊУ ЗАХТЕВА ПРИСТУПУ ИНФОРМАЦИЈАМА**

**ОСТВАРИВАЊЕ ПРАВА НА ПРИСТУП ИНФОРМАЦИЈАМА ОД**

**ЈАВНОГ ЗНАЧАЈА**

**Законом о слободном приступу информацијама од јавног значаја** („Сл. гласник РС“, бр. 120/04, 54/2007, 104/2009 и 36/2010), уређују се права на приступ информацијама од јавног значаја којима располажу органи јавне власти, ради остварења и заштите интереса јавности да зна и остварења слободног демократског поретка и отвореног друштва. Основно начело промовисано овим законом је да свако ко затражи има право да сазна сваку информацију која је у поседу власти, осим у случајевима када је Закон одредио другачије.

**Информација од јавног значаја,** у смислу овог закона, јесте информација којом располаже орган јавне власти, која је настала у раду или у вези с радом органа јавне власти, која је садржана у одређеном документу, а односи се на све оно о чему јавност има оправдан интерес да зна. Орган јавне власти јесте државни орган, орган територијалне аутономије и локалне самоуправе, организација којој је поверено вршење јавних овлашћења, као и правно лице које оснива или финансира државни орган, у целини или у претежном делу.

**Свако има право на приступ информацијама под једнаким условима.** Законом се уводи претпоставка да је тражена информација она информација коју јавност има оправдан интерес да зна, односно, уводи се претпоставка основаности захтева за слободан приступ информацијама од јавног значаја.

Постоје **четири основна законска права у погледу приступа информацијама од јавног значаја (чл. 5. Закона):**

* право онога ко тражи да му буде саопштено да ли орган јавне власти поседује одређену информацију, односно, да ли му је та информација доступна;
* право тражиоца да му се информација од јавног значаја учини доступном тако штоће му се, без накнаде, омогућити увид у документ који ту информацију садржи;
* право тражиоца да добије копију документа који садржи тражену информацију, уз уплату прописане накнаде у висини нужних трошкова израде копије документа и
* право тражиоца да му се копија документа пошаље на адресу поштом, факсом, електронским путем или на други начин, уз уплату прописане накнаде у висини нужних трошкова упућивања.

**ПОДНОШЕЊЕ ЗАХТЕВА**

Основни јавни тужилац у Бечеју је овлашћено лице за поступање по захтевима за приступ информацијама од јавног значаја. Захтев за слободан приступ информацијама од јавног значаја које се односе на информације које су настале у раду или у вези са радом Основног јавног тужилаштва у Бечеју, подноси се:

1. у писаној форми – слањем путем поште на адресу Основног јавног тужилаштва у Бечеју, Бечеј, ул. Главна бр. 6 или директно, предајом у писарницу, у приземљу зграде;

2.електронским поштом, слањем на е-маил адресу: [**ojtbecej@mts.rs**](mailto:ojtbecej@mts.rs) или [ojtuzilastvo.becej@gmail.com](mailto:ojtuzilastvo.becej@gmail.com)

3. усмено, на записник код овлашћеног лица.

**Захтев мора да садржи** назив тужилаштва, име, презиме и адресу тражиоца информације и што прецизнији опис тражене информације, а **може да садржи** и друге податке који олакшавају проналажење тражене информације. Тражилац не мора навести разлоге за подношење захтева.

**ПОСТУПАК ПО ЗАХТЕВИМА ЗА СЛОБОДАН ПРИСТУП**

**ИНФОРМАЦИЈАМА ОД ЈАВНОГ ЗНАЧАЈА ПРЕД** **ОСНОВНИМ ЈАВНИМ ТУЖИЛАШТВОМ У БЕЧЕЈУ**

1. Уколико захтев не садржи податке које мора имати, односно ако је неуредан, тражилац информације ће се кроз упутство о допуни поучити како да отклони те недостатке. Ако тражилац информације не отклони недостатке у одређеном року, односно у року од 15 дана од пријема упутства о допуни, а недостаци су такви да се по захтеву не може поступати, тужилаштво ће донети **закључак о одбацивању** **захтева као неуредног**.
2. Тужилаштво је дужно да без одлагања, а најкасније **у року од 15 дана од дана пријема захтева**, тражиоца обавести о поседовању информације, пружи му на увиддокумент који садржи тражену информацију, односно, изда му или упути копију тог документа. Ако тужилаштво из оправданих разлога није у могућности да у року од 15 дана од пријема захтева, обавести тражиоца о поседовању информације, да му стави на увид документ који садржи тражену информацију и да му изда, односно упути копију тог документа, тада је дужан да о томе, **најкасније у року од седам дана од дана пријема захтева**, обавести тражиоца и одреди **накнадни рок, који не може бити дужи од 40 дана од дана пријема захтева.** У том року мораобавестити тражиоца о поседовању информације, ставити му на увид документ којисадржи тражену информацију и издати му, односно упутити копију тог документа.
3. Ако се захтев односи на информацију за коју се може претпоставити да је од значаја за заштиту живота или слободе неког лица, односно, да је од значаја за угрожавање или заштиту здравља становништва и животне средине, тужилаштво мора тражиоца да обавести о поседовању те информације, да му стави на увид документ који садржи тражену информацију, односно, да му изда копију тог документа **најкасније у року од 48 сати од пријема захтева.** **Ако удовољи захтеву тражиоца,** тужилаштво неће издати посебно решење, него ће о томе сачинити **службену белешку,** а у случају **одбијања захтева, у целини или делимично,** тужилаштво ће без одлагања, а најкасније у року од 15 дана од пријема захтева, донети **решење о одбијању** **захтева и то решење писмено образложити, те упутити тражиоца на правна средства која** **може изјавити против таквог решења (жалбу која се може изјавити Поверенику за** **информације од јавног значаја и заштиту података о личности).**

**ПРАВО ЖАЛБЕ**

Тражилац информације може изјавити жалбуПоверенику за информације од јавног значаја и заштиту података личности ако тужилаштво:

1. одбије да га обавести о томе да ли поседује одређену информацију од јавног значаја или да ли му је она доступна,
2. одбије да му стави на увид документ који садржи тражену информацију, да му изда или упути копију документа (зависно од тога шта је тражено) или то не учини у прописаном року од 15 дана (изузетно, у року од 40 дана, из оправданих разлога, из чл. 16 ст. 3. Закона или у року од 48 часова за информације које су од значаја за заштиту живота или слободе неког лица или за угрожавање или заштиту здравља становништва и животне средине),
3. услови издавање копије документа који садржи тражену информацију уплатом накнаде која превазилази износ нужних трошкова израде те копије,
4. не стави на увид документ који садржи тражену информацију употребом опреме којом суд располаже, осим када тражилац захтева да увид изврши употребом сопствене опреме,
5. не стави на увид документ који садржи тражену информацију, односно не изда копију тог документа на језику на којем је захтев поднет када располаже документом на том језику.

Законски рок у коме Повереник треба да донесе **одлуку по жалби је 30 дана од предаје жалбе.** Законом о слободном приступу информацијама од јавног значаја установљен јеПовереник за информације од јавног значаја, као самосталан државни орган независан у вршењу своје власти, који сходно одредбама закона има положај другостепеног органа приликом решавања о основаности захтева за приступ информацијама од јавног значаја.Ступањем на снагу Закона о заштити података о личности, дана 04.11.2008. године, који се примењује од 01.01.2009. године, Повереник за информације од јавног значаја наставио је са радом под називом Повереник за информације од јавног значаја и заштиту података о личности, у чијој је надлежности, осим заштите података о личности, и надзор у тој области. Служба повереника налази се у Београду, у улици Булевар краља Александра 15. Контакт телефон Кабинета Повереника: 011/3408-900, број факса: 011/3343-379 и Сектора за жалбе и извршења- приступ информацијама: 011/3408920, број факса: 011/3343-377, е-маил адреса: office@poverenik.rs .

**ИСКЉУЧЕЊЕ И ОГРАНИЧЕЊЕ СЛОБОДНОГ ПРИСТУПА**

**ИНФОРМАЦИЈАМА ОД ЈАВНОГ ЗНАЧАЈА**

Законом су таксативно наведени случајеви у којима се тражиоцу информације може одбити право приступа траженој информацији (чл. 9, 13. и 14. Закона). Ван изузетака прописаних Законом, сваки приступ траженој информацији је слободан.

**Орган власти неће тражиоцу омогућити остваривање права на приступ информацијама од јавног значаја, уколико би тиме:**

1. угрозио живот, здравље, сигурност или неко друго важно добро неког лица;

2. угрозио, омео или отежао спречавање или откривање кривичног дела, оптужење за кривично дело, вођење преткривичног поступка, вођење судског поступка, извршење пресуде, спровођење казне или било који други правно уређени поступак или фер поступање и правично суђење;

1. озбиљно угрозио одбрану земље, националну и јавну безбедност или међународне односе;
2. битно умањио способност државе да управља економским процесима у земљи или битно отежао остварење оправданих економских интереса;
3. учинио доступним информацију или документ за који је прописима или службеним актом заснованим на закону одређено да се чува као државна, службена, пословна или друга тајна, односно, документ који је доступан само одређеном кругу лица и због чијег би одавања могле наступити тешке правне или друге последице по интересе заштићене законом, који претежу над интересом за приступ -информацији.

**Орган власти неће тражиоцу омогућити остваривање права на приступ информацијама од јавног значаја ако би тиме повредио право на приватност, право на углед или неко друго право лица на које се тражена информација односи, осим:**

1. ако је лице на то пристало;
2. ако се ради о личности, појави или догађају од интереса за јавност и, нарочито, ако се ради о носиоцу државне и политичке функције и ако је информација важна с обзиром на функцију коју то лице врши;
3. ако се ради о лицу које је својим понашањем, нарочито у вези са приватним животом, дало повода за тражење информације.

**Орган власти не мора тражиоцу омогућити остваривање права на приступ информацијама од јавног значаја ако се ради о информацији која је већ објављена и доступна у земљи или на интернету**. У овом случају, орган власти ће у одговоруна захтев означити извор информације (број службеног гласила, назив публикације и сл.) игде је и када тражена информација објављена, осим у случају када је то општепознато.

**Орган власти неће тражиоцу омогућити остваривање права на приступ информацијама од јавног значаја ако тражилац злоупотребљава права на приступ информацијама од јавног значаја, а нарочито ако је тражење неразумно, учестало, ако се понавља захтев за истим или већ добијеним информацијама или ако се тражи превелик број информација.**

**ПРАВИЛА И ОДЛУКЕ О ИСКЉУЧЕЊУ И ОГРАНИЧЕЊУ ЈАВНОСТИ РАДА ЈАВНОГ ТУЖИЛАШТВА**

**Приступ јавности рада тужилаштва**

Јавност рада тужилаштва остварује се означавањем поступајућих заменика, давањем обавештења о току поступка заинтересованим лицима, обавештавањем јавности о раду тужилашта путем средстава јавног информисања.

Јавни тужилац, заменици и тужилачко особље су дужни да обезбеде потребне услове за јавност рада и одговарајући приступ медијима, у погледу актуелних информација и поступака који се воде у тужилаштву, водећи рачуна о интересима поступка, приватности и безбедности учесника у поступку, а све у складу са позитивним законским одредбама и при томе водити рачуна у погледу чувања тајне, заштите морала, интереса малолетника и заштите других општих интереса.

У погледу ограничења права на информисање и извештавање јавности у судском поступку, одредбе чл. 3 Законика о кривичном поступку је регулисан да су државни органи, средства јавног обавештавања, удружење грађана, јавне личности и друга лица, дужни да се придржавају правила, да нико не може бити сматран кривим за кривично дело, док не буде утврђено правноснажном одлуком надлежног суда и да својим јавним изјавама у кривичном поступку који је у току не вређају друга правила поступка, права окривљеног и оштећеног и начело независности.

ОСНОВНИ ЈАВНИ ТУЖИЛАЦ

Тамара Симин

Са информатором упознати:

* Заменици јавног тужиоца Ђорђе Јовичић и Јелена Видојевић
* Виши тужилачки сарадник Драгана Мандић
* Уписничар Јасмина Мандић
* Референт Александра Анђелковић
* Административно-технички секретар Нада Ковачев
* Записничар Татјана Нађ
* Дактилограф Тамара Оњин
* Достављач Душанка Модрушан